  Майя Бывальцева 25-тӥ шуркынмонлы Удмуртиын коронавирус инфекциен черламъёслэн лыдзы 305 адямилы йылӥз. Выль черламъёс пӧлын 38 пиналъёс но 65 арессэс ортчем 61 арлыдоос. Со сярысь элькунысь оперативной штаб ивортӥз. Диагноззы Ижкарын 166 улӥсьёслэн зэмаз, Сарапулын – 26, Эгра ёросын – 20, Воткаын – 14, Вотка, Камбарка ёросъёсын – быдэн 11, Можгаын – укмыс, Вавож ёросын – тямыс, Красногорск ёросын – сизьым, Кияса ёросын – куать, Глазкарын, Якшур-Бӧдья ёросын – быдэн вить, Кизнер ёросын – ньыль, Алнаш, Можга ёросъёсын – быдэн куинь, Сарапул ёросын – кык, Глаз, Грак, Дэри, Пичи Пурга, Юкаменск ёросъёсын – быдэн одӥг муртлэн. 277 адями йӧназ. 11 мурт кулӥз. Кышномуртъёслы 67, 72, 74, 85, 86, 95 арес вал, воргоронъёслы – 44, 46, 48, 59, 66 арес 25-тӥ шуркынмонлы Удмуртиын коронавиурсэн черлан 73 сюрс 632 учыръёс лабораториосын зэматэмын. 62 сюрс 70 адями йӧназ, 3 сюрс 189 мурт улонысь кошкиз. Та дыре 230 висисьёслэн тазалыксы секыт лыдъяське. Берло нунал ӵоже коронавируслы 5 сюрс 197 эскеронъёс ортчытӥзы. Коронавируслэсь прививка 622 сюрс 35 адями пуктӥз, со пӧлысь 421 сюрс 976 мурт кык компонентэн. «Спутник Лайт» вакцинаез 109 сюрс 77 адямилы пуктӥзы. Тегъёс: Тазалык Ижкар висён Удмуртия коронавирус  